Virginia Beavert

Virginia R. Beavert (Blue Mountains, 1921eko azaroaren 30a – Wapato, 2024ko otsailaren 8a) yakama jatorriko estatubatuar hizkuntzalaria izan zen, Oregongo Unibertsitatean sahaptin hizkuntza aztertu zuena.

 Bizitza 
Virginia Beavert Oregon estatuko ekialdean jaio zen kobazulo batean, 1921eko azaroaren 30ean. 12 urte zituela, Melville Jacobsekin eta beste hizkuntzalari eta antropologo batzuekin elkarlanean hasi zen interprete gisa. 1940ko hamarkadan, armadan zerbitzatu zuen Mexiko Berrian hiru urtez. Sahaptin hiztun natiboekiko urruntasunaren ondorioz, amarekin telefono-dei bidez komunikatzea zaila egin zitzaiola konturatu zen.

Beaverten amak, Ellen Saluskinek, eta aitaordeak, Alex Saluskinek, Oregongo Unibertsitateko Bruce Rigsby hizkuntzalari eta antropologoarekin batera lan egin zuten. Sahaptin alfabetoaren sorreran parte hartu zuten, eta azkenean hizkuntza honen lehen hiztegia sortu zuten 1975ean.

1986an Beavert antropologian lizentziatu zen Washingtongo Unibertsitate Zentralean.

Maiz ohartarazi zuen Ameriketako Estatu Batuetako jatorrizko herrien hizkuntzak, kulturak eta ohiturak ez direla bat eta bera; praktiken eta dialektoen artean antzekotasunak egon daitezkeen arren, antropologo eta etnografo askok oker erabiltzen dute jatorrizko kulturei buruzko informazioa.

2024ko otsailaren 8an hil zen, 102 urte zituela.

 Lanak 

 Liburuak 

 The Way it Was: Anaku Iwacha: Yakima Legends (1975)
 Yakima Language Practical Dictionary (1975)
 A Song to the Creator: Weaving Arts of Native Women of the Plateau (1996)
 Anakú Iwachá : Yakama Legends and Stories (2000)
 Ichishkíin Sínwit Yakama: Yakima Sahaptin Dictionary (2009)
 The Gift of Knowledge: Ttnúwit Átawish Nchʼinchʼimamí: Reflections on Sahaptin Ways (2017)

 Artikuluak 

 Origin of Basket Weaving (1996)
 Predictable versus Underlying Vocalism in Yakima Sahaptin (2002)
 Word-initial clusters and minimality in Yakima Sahaptin (2006)
 A Note on the Phonetic Correlates of Stress in Yakima Sahaptin (2010)
 Yakima Sahaptin Bipartite Verb Stems (2011)
 Agent case marking in Sahaptian (2013)
 Northwest Sahaptin (2014)
 Sahaptin: Between stress and tone (2016)
 Why STEM Needs Indigenous Traditional Ecological Knowledge: A Case Study of Ichishkiin Math (2019)
 Why indigenous languages matter for mathematics education: a case study of Ichishkíin (2020)
 High-ranking Affix Faithfulness in Yakima Sahaptin (2021)

 Sariak 

 2004: Humanitateen Fundazio Nazionalaren saria
 2008: Oregongo Unibertsitatearen saria
 Ken Hale saria

 Erreferentziak 

 Kanpo estekak 

Kategoria:Ameriketako Estatu Batuetako jatorrizko herrietako kideak
Kategoria:Oregondarrak
Kategoria:Ameriketako Estatu Batuetako hizkuntzalariak
Kategoria:Emakume hizkuntzalariak
Kategoria:Lexikografoak
Kategoria:Ameriketako Estatu Batuetako irakasleak
Kategoria:Emakume irakasleak
Kategoria:Ameriketako Estatu Batuetako ehun urtedunak